Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 243/13/2202	Galanta, 27.10.2014
EEČ : 2-17-319-2014

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.9.2013, spisová značka 3 Pv 243/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX na podnet XXXXX v presne nezistenom čase v mesiaci február 2013 poskytla XXXXX platobnú kartu číslo XXXXX typ VISA Electrom čip CTLS, vydanú k účtu číslo XXXXX vedenom v Slovenskej sporiteľni, a.s. na osobu XXXXX, z ktorej si opísal údaje, číslo platobnej karty, dobu jej platnosti, ochranný kód zo zadnej strany platobnej karty a meno majiteľa karty XXXXX, následne zadaním uvedených údajov na internetovej stránke neoprávnene vykonal finančné transakcie z IP adresy XXXXX v prospech obchodníka www.XXXXX dňa 22.2.2013 v čase o 18:41:52 h vo výške 30,-€, v čase o 18:53:16 h vo výške 30,-€, dňa 23.2.2013 v čase o 02:56:38 h vo výške 20,-€, v čase o 06:58:48 h vo výške 20,- €, v čase o 18:30:15 h vo výške 50,-€ a dňa 24.2.2013 v čase o 07:56:41 h vo výške 35,-€, v čase o 08:00:17 h vo výške 4,- € v prospech obchodníka www.sk.O2.com dňa 23.2.2013 v čase o 03:03:14 h vo výške 10,- € a z IP adresy XXXXX v prospech obchodníka www.sk.XXXXX dňa 23.2.2013 v čase o 14:31:13 h vo výške 6,- €, ďalej neoprávnene vykonal pokusy o finančné transakcie v prospech obchodníka www.ifortuna.sk  z IP adresy XXXXX dňa 22.2.2013 v čase o 18:38:38 h vo výške 30,- €, v čase o 18:40:10 h vo výške 20,- €, dňa  24.2.2013  v čase o 07:55:01 h vo výške 50,-€, v čase o 07:57:59 h vo výške 10,- €, v čase o 07:59:04 h vo výške 8,- €, v čase  o 11:50:12 h vo výške 40,- €, v čase o 11:52:06 h vo výške 5,- €, v čase o 15:47:11 h vo výške 5,- €, v čase o 23:22:32 h vo výške 5,-€, v čase o 23:23:56 h vo výške 3,-€, v čase o 23:39:50 h vo výške 50,- €, v čase o 07:47:17 h vo výške 40,-€, taktiež neoprávnene vykonal finančné transakcie v prospech zahraničných obchodníkov XXXXX dňa 23.2.2013 v čase o 04:07:00 h vo výške 10,-€, v čase o 04:29:35 h vo výške 15,-€ a v čase o 08:09:05 h vo výške 10,-€ a XXXXX dňa 23.2.2013 v čase o 07:39:29 h vo výške 10,-€, čím XXXXX, nar. XXXXX, trvale bytom XXXXX, ul. XXXXX bola neoprávnenými finančnými transakciami spôsobená škoda vo výške 250,- €.

Uznesením prokurátora Okresnej prokuratúry XXXXX zo dňa 4.9.2013, spisová značka 3 Pv 243/13/2202, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 243/13-19 zo dňa 04.09.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenej XXXXX za prečin neoprávnené vyrobenie a používanie platobného prostriedku, elektronických peňazí alebo inej platobnej karty  podľa § 219 ods. 1  Trestného zákona.
   
	Uznesenie nadobudlo právoplatnosť dňa 18.09.2013. Podľa § 216 ods. 2 Trestného poriadku bola obvinenej v rozhodnutí uložená skúšobná doba v trvaní  dvanásť (12) mesiacov, počas ktorej jej neboli uložené žiadne osobitné obmedzenia ani povinnosti. Skúšobná doba obvinenej uplynula dňa 18.09.2014.

	Vykonaným šetrením bolo zistené, že obvinená XXXXX počas plynutia skúšobnej doby nebola odsúdená, ani nebola prejednávaná za priestupok na Obvodnom úrade. Mesto XXXXX ju hodnotí všeobecne s tým, že v súčasnosti má už trvalý pobyt v obci XXXXX
 
	Vzhľadom k tomu, že obvinená v skúšobnej dobe viedla riadny život, nespáchala žiadny  trestný čin, nespáchala žiadny priestupok, v súčasnej dobe nie je proti nej vedené žiadne trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka